মুকেশ আম্বানি
মুকেশ আম্বানি (গুজরাতি: મુકેશ અંબાણી; জন্ম ১৯ এপ্রিল ১৯৫৭) হলেন একজন ভারতীয় ধনকুবের। তিনি রিলায়েন্স ইন্ডাস্ট্রিজ লিমিটেডের চেয়ারম্যান, ব্যবস্থাপনা পরিচালক এবং বৃহৎ শেয়ারের মালিক। রিলায়েন্স ফরচুন গ্লোবাল ৫০০ কোম্পানির একটি এবং বাজার মূল্যের দিক থেকে ভারতের সবচেয়ে মূল্যবান কোম্পানি। তিনি এই কোম্পানির ৪৪.৭% শেয়ারের মালিক। রিলায়েন্স মূলত শোধন, পেট্রোকেমিক্যাল, এবং তেল ও গ্যাস নিয়ে কাজ করে। রিলায়েন্সের অঙ্গ প্রতিষ্ঠান রিলায়েন্স রিটেল লিমিটেড, ভারতের বৃহত্তম খুচরা বিক্রেতা।
আর্চি ম্যাকলারেন
ম্যানচেস্টারের সমৃদ্ধ জেলা হোয়ালি র‌্যাঞ্জে ১ ডিসেম্বর, ১৮৭১ তারিখে ম্যাকলারেনের জন্ম। তিনি জেমস ম্যাকলারেন ও এমিলি কারভার দম্পতির সাত পুত্রের মধ্যে দ্বিতীয় ছিলেন। তার বাবা তুলা ব্যবসায়ী ও ক্রিকেট অনুরাগী ছিলেন। ১৯০০ সালে জেমসের মৃত্যুর পূর্ব-পর্যন্ত ১৮৮১ সাল থেকে ল্যাঙ্কাশায়ার দলের সম্মানীয় কোষাধ্যক্ষের দায়িত্ব পালন করতেন। পুত্রদেরকে ক্রিকেট খেলায় উদ্বুদ্ধ করতেন তিনি। এ ক্রীড়ায় সম্যক দক্ষতা আনয়ণে আর্চি ও তাঁর বড় ভাই জেমসকে প্রশিক্ষণের জন্য স্বনামধন্য বিদ্যালয়ে এলস্ট্রিতে ভর্তি করান।